text: Politikere: Adgangskrav til gymnasiet 
  07 november 2014 kl. 15.36
  Næsten halvdelen af studenterne i Sydjylland havde ikke fået en hue på, hvis det står til to af Folketingets partier. Det slår en undersøgelse fra Arbejderbevægelsens Erhvervsråd fast.
  44,1 procent af studenterne sidste år havde nemlig ikke fået et karaktergennemsnit på syv i dansk og matematik i folkeskolens afgangsprøve.
  Forslaget om snittet på syv kommer fra Dansk Folkeparti og Liberal Alliance.
  Også både Venstre og Konservative vil gerne have et karakterkrav - men de to partier har endnu ikke lagt sig fast på et tal.
  Kravene kommer, fordi erhvervsuddannelserne lider af mangel på unge. De gider nemlig ikke være murere, tjenere eller elektrikere.
  Så nu er der politikere, der ønsker færre unge på gymnasiet og flere på erhvervsuddannelser.
  Kommentar fra Asger Dyhrman, der er rektor på Vejen Gymnasium og HF (1m 40 sek.):
  Vi er heldigvis også nogle politikere, der ikke vil lukke de unge ude &quot;@TVSYD: Politikere: Adgangskrav til gymnasiet http://t.co/T7WK2vxn06”
  
  
  
  